Norman Prince

Norman Prince (født 31. august 1887 i Beverly i Massachusetts i USA, død 15. oktober 1916 i Gérardmer i Lorraine i Frankrike) var en ledende  offiser i Frankrikes Lafayette Escadrille sammen med William Thaw II, Elliott C. Cowdin, Frazier Curtis, og Greeley S. Curtis jr.

 Biografi 
Han ble født i 1887 og gikk på Groton School, fikk eksamen ved Harvard College med cum laude i 1908 og Haward Law School i 1911.  

Prince brukte dekknavnet «George Manor» for å skjule for sin far at han tok flytimer. Han ble den 55. amerikaner med flysertifikat utstedt av Aero Club of America og passerte testen den 28. august 1911 ved Squantum, Massachusetts hvor han fløy en Burgess med en Wright motor.

Norman Fredrik Henry Prince ble uteksaminert fra Harvard Law School og praktiserte i Chicago hvor han sluttet seg til en gruppe som skulle bygge et racer-fly og delta i Bennett Cup Race. De hyrte Starling Burgess til å lede byggingen i sitt verft i Marblehead, Massachusetts i 1912. Normans familie eide en eiendom i Pau, France «Villa Ste. Helene», og Norman snakket flytende fransk.

Norman seilte til Frankrike i januar 1915 og overtalte tilslutt franskmennene til å tillate etablering av en amerikansk Escadrille (skvadron) i april 1916. Kaptein Georges Thenault, escadrillens kommandant, ga Norman kreditt for å ha unnfanget idéen ved å bringe sine landsmenn sammen i en fransk fremmedlegion med flyvere, opprinnelig kjent som Escadrille Américaine. Elliott C. Cowdin skrev i en artikkel som han publiserte i Harvard Alumni Bulletin (7. mars 1918) hvor han ga full kreditt til Norman Prince for etableringen av dette korpset og dets inkorporering i det franske flyvåpen.

 Krigstjeneste 
Som flyver og sersjant i det franske flyvåpen ble Norman Prince involvert i den 112. kampformasjon som ble kreditert for fem nedskytinger. Han ble også antatt å ha skutt ned ytterligere fem fiendtlige fly som ikke ble bekreftet.The Vanguard of American Volunteers. Kilder varierer med hensyn til antall nedskytinger som kunne krediteres Prince. Estimatet varier fra null til fem.

Prince ble tildelt Æreslegionen, Medaille Militare og Krigskorset.The Vanguard of American Volunteers.

Den 12. oktober 1916 fløy Prince og eskorterte bombefly mot fabrikken som produserte Mauser-rifler i Oberndorf i Tyskland da han skjøt ned et fiendtlig fly. Da han returnerte til basen traff flyets understell noen telegrafkabler nær hans base, flyet tippet over og havarerte.  

Prince ble alvorlig skadet og døde 15. oktober 1916. På sengen, mens han lå døende, ble han forfremmet til sekondløytnant og tildelt  Æreslegionen.  Hans legeme ble returnert til USA og han ble begravet ved National Cathedral i Washington, D.C.

 Referanser 

Kategori:Personer fra Essex County i Massachusetts
Kategori:Personer fra USA av fransk opphav
Kategori:Flyvere omkommet i luftfartsulykker i Frankrike
Kategori:Alumni fra Harvard Law